Споменик Македонија (Струмица)

Споменикот Македонија — споменик кој се наоѓа во Градскиот парк во Струмица. Споменикот бил изграден во чест на загинатиот Претседател на Република Македонија, Борис Трајковски, кој по потекло е од Струмица. 

Автор на скулптурата „Македонија“ е рускиот вајар Григориј Потоцки. Истата била изработена во рамките на „Меѓународната струмичка ликовна колонија - 2005“.Извештај: А1 телевизија 

Споменикот се состои од ликот на Борис Трајковски и жена која држи крст со венец. Ова уметничко дело според авторот Поточкииј ја симболизира љубовта на трагично загинатиот претседател Борис Трајковски кон својата татковина и христијанството. 

Споменикот бил откриен од страна на Претседателот на Собранието на Република Македонија, Љупчо Јордановски и Градоначалникот на Општина Струмица Зоран Заев, на 11 декември 2005 година по повод Денот на заштитниците на Струмица Св. Петнаесет Тивериополски свештеномаченици.

На мермерната плоча на споменикот е испишана познатата изрека на претседателот Б.Трајковски:
“Сите заедно споделуваме една единствена судбина наречена Македонија...” 

 Галерија 

 Наводи 

Македонија
Категорија:Борис Трајковски
Категорија:Македонски дела од 2005 година
Категорија:Градски Парк (Струмица)